בס'ד

****

**הדלקת נרות ת''א**

**17:17**

**צאת השבת**

**18:16**

**![parasha[1]]()**

**דברי תורה לשולחן שבת**

**לפרשת כי תשא – פרשת פרה**

מאת הרב אילן אלסטר

 **תוכן מקוצר של נושאי הפרשה**: פרשת השבוע מתחילה בציווי על מחצית השקל. בהמשך הפרשה מופיעים הציווים על:א. עשיית הכיור. ב. עשיית שמן המשחה שבו היו מושחים את כלי המשכן כדי לקדש אותם לצורך העבודה במשכן.

ג.עשיית סממני הקטורת. ד.מינויו של בצלאל לבניית המשכן וכליו. ה.ציווי מיוחד שאיסור שבת לא נדחה מפני עבודת הקמת המשכן.ו.מכאן ואילך התורה מספרת על **הנושא המרכזי** של הפרשה: **חטא העגל**. העם – הערב רב, עשה עגל זהב בגלל שחשבו שמשה מת ובקשו צורה מוחשית לעבודת את ה'. הקב''ה רצה לכלות את ישראל אך משה רבנו מוסר את נפשו למען עם ישראל והקב''ה סולח ומצוה על משה לכתוב את הלוחות השניות.בחלק האחרון של הפרשה יש ציוויים על:א.איסור עבודה זרה.ב. מצוות הרגלים,. ג. מצות פטר חמור. הפרשה מסתיימת בתאור של מראהו של משה שיורד מהר סיני אחרי ארבעים יום ופניו קורן מאור רוחני. הדבר גרם לעם ישראל ליראה ממשה.

 **רעיון מהפרשה**: בפרשת השבוע עם ישראל מצטווה על מחצית השקל.

בניגוד לתרומה שעליה נאמר בפרשת תרומה "איש אשר ידבנו ליבו", מחצית השקל היא חובה הנדרשת מכל אדם ושיעורה (מחצית השקל) שוה . ממחצית השקל עשו את האדנים למשכן.

**נשאלת השאלה** : מדוע לאדנים נדרשת חובה קבועה [מחצית השקל] ולשאר צורכי המשכן "איש אשר ידבנו ליבו"?

ויש לומר : הנה על הפסוק בפרשת פקודי (פרק מ' פ'ס ל"ז):"**ויעש** משה ככל אשר ציוה אותו ד' כן **עשה**" אומר רבנו בחיי, שיש מ- **"ו עשו** לי מקדש" בפרשת תרומה עד **"ויעש** משה" בפרשת פקודי רמ"ח [=248] פעמים שמוזכרת **עשיה** בהקשר למלאכת המשכן.

**רמז יש כאן** לעובדה שנצטווינו על רמ'ח מצוות עשה (שהם כנגד רמ'ח אבריו של האדם).והדברים מתקשרים עם מה שכתבו המפרשים **שמצות האדנים כנגד מצות האמונה**. כשם שהאמונה היא "האלף" ההתחלה היסוד לכל המצוות, הכל תלוי באמונה, כך אדני המשכן הם הבסיס, שעליהם עומדים קרשי המשכן-הבניין.

**עתה נבין את התשובה לשאלה ששאלנו** :ביחס לכל המצוות מתאים הציווי "איש אשר ידבנו לבו".

הסיבה : בשאר מצוות יש שמקיימים את החובה הנדרשת ויש מהדרין מן המהדרין כפי הרצון ונדבת לבו של כל אחד.

**אך ביחס למצות האמונה** הרמוזה במצות מחצית השקל , אין מקום ל''איש אשר ידבנו לבו'' , אלא שיעור קבוע , כי או שאדם מאמין או שאיננו מאמין.לכן

ביחס לאדנים התרומה היא בשיעור קבוע של מחצית השקל והוא נדרש מכל אדם.

אך יש לשאול: למה מחצית השקל ולא 3/4 שקל.האם יש מי שהוא מאמין למחצה ?

ויש לומר : **הצטרפות של מחצית אל מחצית יוצרת דבר שלם** , רמז לנקודת האמונה המאחדת את כל עם ישראל.

על-פי האמור לעיל מובן **גם מקומה על השבת בפרשתנו** .

החלק הראשון של הפרשה עד מעשה העגל הוא פרשה בפני עצמה הפותחת בציווי על מחצית השקל, התרומה לאדנים, ומסיימת בציווי על השבת שתכליתו "לדעת כי אני ד' מקדישכם".

דוקא כאן מופיע הציווי על השבת משום שמצות השבת תכליתה להגיע לאמונה בבורא עולם.

**מקדושת השבת נגיע לקדושת הבורא, ושתי מצוות אלו:השבת והמשכן מהוות תיקון לפגם האמונה שגרם חטא העגל.**

  **שאלת השבוע**: האם מותר בשבת לסחוט תפוז לתוך סוכר ואחר כך להוסיף מים לסוכר הרַוֻוי במיץ הסחוט כדי לעשות משקה בטעם תפוזים?

**תשובה**: סחיטה מיץ בשבת היא איסור תורה, ודוקא סחיטת זיתים וענבים,אך סחיטת פירות אחרים אסורה מדרבנן.הגדרת סחיטה היא שמוציאים משקה מהפרי , אך אם סוחטים את המשקה והוא נבלע בדבר מוצק אין איסור סחיטה. לדוגמא: סחיטת לימון שנבלע בדג , או לתוך סלט. במקרה של סחיטת תפוז לתוך סוכר הדבר אפשרי רק אם המיץ נבלע בסוכר אך אם סוחטים תפוז שלם לתוך מעט סוכר בכוס, הרי שרוב המיץ לא נבלע בסוכר אלא יוצא מסוכר ואז אסור לסחוט את התפוז אלא אם כן רוב המיץ נבלע בסוכר. אלא שבשאלה שלפנינו יש בעיה נוספת, המיץ שנבלע בסוכר חוזר להיות נוזלי כי מערבבים את הסוכר במים לעשות משקה בטעם תפוזים ואם כן לכאורה סחיטה שהתוצאה שלה היא שהמיץ היוצא מהפרי איננו בלוע בדבר מוצק אלא מעורבב עם נוזל תהיה אסורה.

אלא שבשמירת שבת פרק ה' סעיף ו' כתב שהדבר מותר והביא שיש מחמירים [החזון איש].

להלכה יש לסמוך על מה שכתב בשמירת שבת להקל, והרוצה לחשוש לשיטת החזון איש יחמיר על עצמו. וכל זה במשקה קר , אך רוצה לסחוט לימון לסוכר ונותן את הסוכר עם הלימון שבתוכו לתוך מים חמים, אין לעשות זאת במים חמים שהיד סולדת בהם , אלא אם כן המים נמצאים בכלי שלישי.

 **סיפור לשולחן השבת** : **''ממעמקים קראתיך ה'** - פעם אכלה אצלנו בשולחן שבת בחורה אחת שסיפרה לנו שהיא היתה פעם "חילונית" טיילה בכל העולם וניסתה למצות את כל ההנאות של החיים וכעת היא "חוזרת בתשובה". לא שאלנו "איך" ו"למה" מטעמי נימוס. אבל היא המשיכה ואמרה: אתם רוצים לדעת "למה"?

ובכן. היא סיפרה.גדלתי במשפחה דתית\מסורתית וקנאתי בעולם החילוני שיש בו הכל (כך חשבתי). כשהגעתי לתיכון החלטתי: "אני אעשה מה שבא לי" - "אני אהנה מהחיים!!"
חייתי כפי שמתחשק לי. לקחתי מכל הנאות העולם. כסף. טיולים. הכל. נכון שזה לא היה זה. אבל ההנאות של הרגע היו חזקות מידי, וזהו, הייתי שם.
הדבר שאותו אהבתי יותר מהכל, היתה ה"צלילה". הייתי צוללת לעיתים קרובות. זה נוף מדהים. אתה מחובר עם עצמך ועם המים ועם העולם. בשקט עולמי. ביופי שלא מהעולם הזה. אתה מכיר את העולם באופן בלתי אמצעי. צללתי. התקדמתי שלב אחרי שלב. לפני כל שלב, היא סיפרה לנו, צריכים לעבור מבחן אצל "בוחן" שמוסמך לכך ומקבלים "הרשאה" לצלול לעומקים יותר גדולים, להדריך אחרים וכו'. במבחן האחרון שלי נתבקשתי לצלול לעומק היותר גדול שלי עם מיכלי אויר דחוס ולעלות בקצב הנכון. עליה מהירה - זה ידוע - מסוכנת מאוד.
יצאתי לצלילה בבוקר של יום שטוף שמש באילת כשהאור הבהיר הזה מאיר גם את המעמקים.
יצאתי עם בוחן מומחה שישב בסירה לראות אם אני עושה את הכל כראוי. הוא בדק את המכשירים הצינורות המיכלים והכל לראות שהכנתי את הכל כראוי, ואני ירדתי לתוך המים השלוים והשקטים. הגעתי לעומק שלי, כמה עשרות מטרים וזהו המבחן שלי כבר מאחרי, הכל היה יפה כל כך ונפלא.
רק...שלפתע הרגשתי שהאויר לא מגיע. הסתכלתי על המכשירים וראיתי שהצינור המחבר בין המכלים למסכת החמצן פשוט... קרוע.לא היה כל כך ברור לי כיצד? הרי בדקתי את הכל כל כך טוב לפני שירדתי. זה לא מבחן. זה חיים! האויר התחיל לאזול לי. באחת הבנתי. זהו - זה הסוף!!
בעומק כזה - מה אפשר לעשות כעת? אני לבד במעמקים!!

אני יודעת שאני לא יכולה לעלות למעלה כל כך מהר. עד שאעלה - אחנק. טלפון? צעקות!! מי ישמע אותי? הכל מים! שקט כל כך. הבוחן שלמעלה?? הוא לא יכול להעלות בדעתו תקלה שכזו. הצינורות הללו שמזרימים את האויר עשוים מהחומרים היותר חזקים, החיים תלוים בהם. הם נבדקים בקפדנות לפני כל צלילה וגם היום הם נבדקו. הוא לא יעלה על דעתו תקלה שכזו.
אין דרך לקרוא לו!! זהו - זה הסוף. עד שהוא יתעורר לראות למה אני לא עולה - זה יהיה מאוחר מידי.כשהמחשבות הללו עוברות לי בראש. כשהבנתי שזה הסוף שלי. אז קרה לי מה שקורה לאחרים במצבי, כל תמונות חיים עברו במהירות מול עיני. סיכמתי את החיים שלה שם במעמקים. נזכרתי בילדותי. נזכרתי בהכל. נזכרתי באלוקים.נזכרתי שעזבתי אותו, שחשבתי שאני יכולה להתנהל לבד בלעדיו. הבנתי באחת שהגעתי לרגע התשלום. באותו רגע הרגשתי אותו כל כך קרוב. כאילו הוא לידי שם במצולות. באותה שעה כשאני נאבקת על כל טיפת אויר. אמרתי לו בפה שכבר היה מלא מים: אבא!! אבא. טעיתי!! הלכתי בדרכים לא נכונות. תוציא אותי מפה!!
אהיה לך בת טובה!! זהו - איבדתי את הכרה. ו...
אחרי כמה ימים התעוררתי בבית החולים. נשמתי. נשמתי במלא כוחי וזה היה אויר.נשמתי ונשמתי שוב ושוב. התענגתי על כל נשימה ונשימה. גם היום - היא סיפרה - אני נושמת אחרת מכל אדם אחר. כל הזמן בתודעה שלי שלנשום זה לא כל כך פשוט.אני כל פעם נזכרת מחדש במאבק ההוא על כל טיפת אויר ואני מודה על כל נשימה ונשימה.

**מה קרה? איך ניצלתי?**ובכן הבוחן שישב בסירה לא היה יכול לראות דבר מעומק כל כך גדול. גם קצב הבועות שעולה מן הים לא יכול היה לספר לו משהו מעומק של עשרות מטרים. אולי משהו קרה לו אולי מישהו קרא לו. הוא החליט לצלול אולי לראות כיצד אני צוללת. אולי להנות מהמים. בכל מקרה זה לא היה חלק מהמבחן. אני בכלל לא יודעת אם זה היה מותר לו או לא. הוא שם על עצמו מכלים ומסכה של חמצן, צלל, הגיע אלי וראה אותי בלי הכרה. הצינור קרוע, ואני מפרפרת עם עיניים עצומות.
הוא הבין שבעומק של כמה עשרות מטרים אין לי הרבה סיכוים לחיות אבל הוא החליט לנסות.
מיד הוא חיבר את צינור האויר מהמכלים שלו למסיכת החמצן שלי והחל להעלות אותי במהירות למעלה. הוא סיכן את חייו - אני יודעת. גם הוא נאבק על כל טיפת אויר והיה מעביר את צינור החיים שלו ממנו אלי, ממני אליו. כל זמן בעליה חפוזה. זהו, הוא הגיע למעלה. טלפון בהול,
מסוק חילוץ, בית חולים, טיפול נמרץ,תא לחץ - גם הוא וגם אני. פירפרתי כמה ימים בין חיים למוות. כוחות החיים ניצחו, והנה אני בחיים.

**מושגים ביהדות: פרשת פרה**:בין חדש אדר לחדש ניסן קוראים בתורה ארבע פרשיות. בתחילת אדר קראנו פרשת שקלים. לפני פורים קראנו פרשת זכור. והשבת נקרא את השלישית שב'ארבע פרשיות', היא פרשת פרה בשבת 'פרה', מוציאין בבית הכנסת שני ספרי תורה, באחד קורין שבעה אנשים בפרשת השבוע, ובשני קורין מפטיר בפרשת פרה אדומה בסדר 'זאת חקת התורה' שבספר במדבר:

קריאת פרשת פרה עוסקת במצות פרה אדומה שמטהרת את הטמאים. ואנחנו צריכים להכין את עצמנו לקראת פסח ולהיות טהורים,כי אין אנחנו יכולים לאכול את קרבן הפסח כאשר אנחנו טמאים. ואף על פי שהיום אין בית מקדש ואין קרבן פסח. מכל מקום אנחנו מכינים את עצמנו לכך שמהרה יבנה המקדש. וטעם נוסף שגם היום שאין מקדש אנחנו צריכים לטהר את הנפש שלנו ולהכין אותה לחג החרות.

ונוהגין להחמיר בקריאה של פרשה זו, כיון שלפי דעת מקצת מן הפוסקים, קריאה זו היא מצוה מן התורה, והיא רמוזה בפסוק: זֹאת חֻקַּת הַתּוֹרָה אֲשֶׁר צִוָּה ה' לֵאמֹר - **דַּבֵּר אֶל בְּנֵי יִשְׂרָאֵל**, מזכיר תחילה את המצוה ואחר כך - דַּבֵּר אֶל בְּנֵי יִשְׂרָאֵל, כלומר, דבר ותקרא לפני ישראל את החקה הזאת.

**א"ת פ"ש לפרשת כי תשא/הרב דוד יפה/אתר רבני בתי הספר**

**א** \_\_\_\_\_\_\_\_ השליך את הזהב לאש ויצא העגל.

**ב** \_\_\_\_\_\_\_\_ התמלא ברוח אלוקים כדי לעסוק במלאכת המשכן. (פרק ל"א פסוק ב')

**ג** \_\_\_\_\_\_\_\_\_ אין לבשלו בחלב אמו. (פרק ל"ד פסוק כ"ו)

# ד \_\_\_\_\_\_\_\_ לא ימעיט ממחצית השקל. (פרק ל' פסוק ט"ו)

ה "ולקחת את כסף \_\_\_\_\_\_\_\_\_ מאת בני ישראל". (פרק ל' פסוק ט"ז).

# ו "כי לא יראני האדם\_\_\_\_\_\_\_\_\_". (פרק ל"ג פסוק כ').

# ז \_\_\_\_\_\_\_\_ ממנו נעשה העגל. (פרק ל"ב פסוק ב').

**ח** \_\_\_\_\_\_\_\_ בו יצר אהרון את העגל. (פרק ל"ב פסוק ד')

**ט** "ויאמר אני אעביר כל \_\_\_\_\_\_\_\_\_\_\_\_ על פניך...". (פרק ל"ג פסוק י"ט)

**י** \_\_\_\_\_\_\_\_ שמע את העם בחטאו וחשב שקול מלחמה במחנה. (פרק ל"ב פסוק י"ז)

**כ** \_\_\_\_\_\_\_\_ ממנו ירחצו אהרון ובניו את ידיהם ורגליהם. (פרק ל' פסוקים י"ח-י"ט)

**ל** \_\_\_\_\_\_\_\_ שבט שהצטרף למשה להרוג את החוטאים.

**מ** \_\_\_\_\_\_\_\_ \_\_\_\_\_\_\_\_\_ חייב לתת כל אחד מבו עשרים שנה ומעלה. (פרק ל' פסוק י"ג)

**נ** \_\_\_\_\_\_\_\_ ממנו יש לעשות את הכיור וכנו. (פרק ל' פסוק י"ח)

**ס** \_\_\_\_\_\_\_\_ מהם יש לעשות את הקטורת. (פרק ל' פסוק ל"ד)

**ע** \_\_\_\_\_\_\_\_ לא יתרום יותר מאחיו. (פרק ל' פסוק ט"ו)

**פ** "ודיבר ה' אל משה \_\_\_\_\_\_\_\_\_ אל \_\_\_\_\_\_\_\_\_ כאשר ידבר איש על רעהו...

 (פרק ל"ג פסוק י"א)

**צ** \_\_\_\_\_\_\_\_ שם נתגלה ה' למשה. (פרק ל"ג פסוק כ"א)

**ק** "ומשה לא ידע כי \_\_\_\_\_\_\_\_\_\_\_ עור פניו...". (פרק ל"ד פסוק כ"ט)

**ר** \_\_\_\_\_\_\_\_ אותה ביקש ה' לעשות לעם לאחר חטאם. (פרק ל"ב פסוק י"ד)

**ש** \_\_\_\_\_\_\_\_ אות בין בני ישראל לקדוש-ברוך-הוא. (פרק ל"א פסוק י"ג).

**ת "וחג האסיף** \_\_\_\_\_\_\_\_\_\_\_ השנה...". (פרק ל"ד פסוק כ"ב

חידון לפרשת כי תשא/עזרא מרום/אתר דתילי

חידון לפרשת כי תישא תשס"ח

**שאלות**

1. מה משמעות השם "סיני"?

2. אלו שמות נוספים ידועים לך למדבר סיני?

3. איזה כינוי ניתן בתורה לתרומת מחצית השקל?.

4. אני בהמה המוזכרת בפרשה. קפד זנבי ותקבל ענק תנ"כי. מי אני ?

5. "ויאמר ד' אל משה קח לך סמים".כמה סממני קטורת נאמרו למשה בסיני לפי רש"י?

6. "נטף ושחלת וחלבנה". א.מהי חלבנה ? ב. מדוע נכללה בין סממני הקטורת ?

7. הוא- מסממני הקטורת, היא-משתמשים בה בהבדלה. מי אני?

8. על בצלאל נאמר "ואמלא אותו ברוח חכמה בינה ודעת". הסבר את ההבדל בין 3 ביטויים אלה ?

9. הוא-ראשון לסממנים, היא- מזור למכאובים. זהה אותי.

10. על בצלאל נאמר: "ואמלא אותו רוח אלוקים ". א. באיזה עוד פסוק בתורה נזכר הביטוי" רוח אלוקים" ? ב. על מי נאמר בתורה "איש אשר רוח בו" ?

11. על השבת נאמר "אות היא לעולם". ציין עוד 2 מצוות שנקראו בשם אות.

 12. "וביום השביעי שבת שבתון " . מה לומד רש"י מכפילות הלשון הזו ?

13. "שני לוחות העדות לוחות אבן כתובים באצבע אלוקים ". היכן עוד נזכר הביטוי "אצבע אלוקים" בתורה ?

14. בקשר למה מוזכרים בפרשתנו הביטויים: א. מסכה ב. מסווה

15. הוא מסממני הקטורת, היא מעופפת. מי אנו ?

**תשובות**

1 . סיני= שממנו ירדה שנאה לאומות העולם וגם הר שבו נעשו ניסים לישראל (שבת פ"ט)

2. לפי הגמ' שבת דף פ"ט : צין,פארן, קדמות,חורב.

3. כסף הכיפורים

4. עגל, עג.

5 . 11 סממנים יש בקטורת

6. א. חלבנה= בושם שריחו רע ב. ללמדנו שצריכים לצרף בתפילותינו גם את פושעי ישראל.

7. ציפורן

8. חכמה- אדם לומד מאחרים , תבונה- לומד מעצמו מתוך דברים שלמד דעת- רוח הקודש. ראשי תיבות חב"ד.

9. צרי

10 א. בתחילת ספר בראשית נאמר: "ורוח אלוקים מרחפת על פני המים" ב. יהושע בן- נון (במדבר ,כ"ז 18)

11. א. תפילין "וקשרתם לאות על ידך" (דברים, ו 8 ) ב. ברית מילה "ונמלתם את בשר ערלתכם והיה לאות ברית ביני וביניכם " (בראשית, י"ז 11 )

12. ללמד שאסור בכל מלאכה אפילו אוכל נפש.

13. במכת הכינים אמרו החרטומים לפרעה "אצבע אלוקים היא "

14. א. בקשר לעגל "ויעשהו עגל מסכה " (ל"ב 4) ב. על משה נאמר: ויתן על פניו מסוה" (ל"ד,33)

15. ציפורן וציפור